15 ຄົນເສຍຊີວິດ ໃນການປະທ້ວງຢູ່ອີຣັກ
ມີພວກປະທ້ວງຢ່າງນ້ອຍ 15 ຄົນ ເສຍຊີວິດ ໃນການປະທະກັນ ກັບກຳລັງຮັກສາຄວາມສະຫງົບ ຂອງອີຣັກ
ຊາວອີຣັກຈຳນວນຫຼາຍພັນຄົນ ໄດ້ພາກັນລົງຖະໜົນຫົນ ທາງໃນມື້ວັນສຸກວານນີ້ ເພື່ອເຂົ້າຮ່ວມການໂຮມຊຸມນຸມ ປະທ້ວງ “ວັນແຫ່ງຄວາມໂກດແຄ້ນ” ໃນທົ່ວປະເທດທີ່ ເປັນເຫດໃຫ້ມີຜູ້ເສຍຊີວິດຢ່າງນ້ອຍ 11 ຄົນໃນການປະ ທະກັນກັບກຳລັງຮັກສາຄວາມສະຫງົບ ມີລາຍງານວ່າມີຢ່າງນ້ອຍ 5 ຄົນເສັຍຊີວິດທີ່ເມືອງ Mo- sul ໃນພາກເໜືອຂອງອີຣັກ ຂະນະທີ່ການປະທະກັນຍັງ ໄດ້ລະເບີດຂຶ້ນຢູ່ຕາມຫົວເມືອງຕ່າງໆ ຮວມທັງເມືອງ Ti- krit, Fallujah, Samarra ແລະ ນະຄອນຫຼວງແບັກ ແດັດນຳດ້ວຍ ທີ່ກຸງແບັກແດັດ ພວກເດີນຂະບວນປະທ້ວງໄດ້ລົ້ມແທ່ງຊີມັງ ແລະແກວ່ງກ້ອນຫີນໃສ່ຕຳ ຫຼວດປາບຈະລາຈົນ ທີ່ຕັນຂົວແຫ່ງນຶ່ງມຸ່ງໜ້າໄປຫາເຂດ Green Zone ຊຶ່ງເປັນເຂດທີ່ ມີການຮັກສາຄວາມສະຫງົບຢ່າງແໜ້ນໜາ ສຳລັບຕຶກໂຮງການລັດຖະບານແລະສະຖານ ທູດຕ່າງປະເທດ ພວກເດີນຂະບວນຊາວອີຣັກພາກັນຮຽກຮ້ອງໃຫ້ລັດຖະບານໃຫ້ການບໍລິການທາງດ້ານສັງ ຄົມທີ່ດີຂຶ້ນແລະກຳຈັດການສໍ້ລາດບັງຫຼວງຢູ່ໃນລັດຖະບານ